Document ID: /roh_data/filtered/fineweb-2-filterrobots_roh.jsonl.gz/71224

Gramophone
Registraziuns istoricas da la Fonoteca naziunala svizra
L'INCUMBENSA DAL MANTEGNIMENT
Documentaziun (cataloghisaziun e scan da las etichettas)
La documentaziun e la descripziun dals portatuns serva en emprima lingia a l'archivaziun ordinaria e facilitescha d'als chattar. Ina documentaziun generala en correlaziun ad in portatun è necessaria e savens er indispensabla. La documentaziun detagliada dal portatun e da ses cuntegn en ina banca da datas pussibilitescha ina tschertga sistematica e precisa. Ils documents da tun vegnan uschia mess en in connex che permetta da declerar lur origin e lur istorgia. Questa contextualisaziun è nizzaivla en connex cun portatuns istorics e cunzunt en connex cun collecziuns spezialas che prestan ina pitschna contribuziun a nossa istorgia culturala che po mo vegnir mussada en questa moda. En ina tala contextualisaziun vegnan nudads l'origin e l'istorgia d'ina collecziun, sco er biografias, fotografias e documents da different gener che contribueschan a sia chapientscha.
La documentaziun daventa en spezial alura impurtanta, sch'ils documents da tun vegnan digitalisads e la copia electronica mantegna bain ils cuntegns, ma perda tut ils connexs al portatun original.
Per documentar optimalmain las plattas 78 r/min vegnan er las etichettas scannadas.
Per la Fonoteca naziunala èn questas fotografias infurmaziuns cumplettantas per cataloghisar.
Las fotografias en colur vegnan fatgas cun ina resoluziun da 300 dpi e cun ina grondezza da 640x640 pixels; ellas vegnan memorisadas en l'archiv digital ensemen cun las datotecas da tun correspundentas.
La Fonoteca naziunala svizra fa part da la Biblioteca naziunala svizra